ஒப்பரிய திருவிளையாட் டுறந்தையிலோ வம்மானை கரையெதிரே டேறியது காவிரியோ வம்மானை கடிப்பகைக்குத்  தாதகியங் கண்ணியோ வம்மானை பரவை படிந்த்துஞ் சோழன் பதந்தனிலோ வம்மானை பாண்டியனார் பராக்கிரமம் பகரெளிதோவம்மானை. (9) புகழேந்திப் புலவர் ஒட்டக்கூத்தர் கூற்றை மறுத்துப் பாடிய பாடல் திருமால் புலியாகவா உருவெடுத்தார்? மீனாகத்தானே. சிவன் தலைமேல் இருப்பது சூரியனா? நிலா தானே. தமிழ்-முனிவன் அகத்தியன் உறையூரிலிருந்த நேரிவாயில் மீது இருந்துகொண்டா தமிழ் உரைத்தான்? பாண்டி நாட்டிலுள்ள பொதிய மலையில் இருந்துகொண்டுதானே. சிவன் திருவிளையாடல் உறையூரிலா நிகழ்ந்தது? மதுரையில்தானே. சம்பந்தர் எழுதிய தமிழ்-ஏடு நீந்தியது காவிரு வெள்ளத்திலா? வைகை வெள்ளத்தில்தனே. பிணியை ஓட்டப் பயன்படுவது ஆத்தித் தழையா? வேப்பந்தழைதானே. கடல் சோழன் காலடியிலா பணிந்தது? வடிம்பலம்ப நின்ற பாண்டியன் காலடியில்தானே. எனவே பாண்டியன் வீரமே மேலானது. பாடல் 10,11,12